Festa irlandesa al Cafè de Mar
2023-03-16 21:00 - 23:00 (Europe/Helsinki)
Dijous 16 de març / 21 h
Taquilla inversa
Espai Culinari del Cafè de Mar
Reserves: 622 735 284 (WhatsApp o Telegram)
Concert de ‘Patrick McKenzie Brigade‘
Membres de Lád Cúig interpretant cançons de taverna i lluita irlandeses
Tenim les Arrels by Lád Cúig
En les darreres dècades, a mitjan març, arreu del món se celebren festes d’arrel irlandesa amb motiu de la Diada de Sant Patrici (en anglès, Saint Patrick‘s Day o en gaèlic irlandès, Lá Fhéile Pádraig), és la festa patronal d’Irlanda, en honor del seu sant patró, Patrici d’Irlanda, que s’escau el 17 de març. Nosaltres fugim del significat religiós de l’esdeveniment i volem aprofitar la data per fer una mica de festa al Cafè, mirant de recuperar l’esperit de les edicions anteriors al confinament que havíem organitzat al Cafè.
Enguany comptarem amb el concert d’una formació ben especial, la Patrick McKenzie Brigade, una brigada politicomusical composta per membres del grup maresmenc Lád Cúig, que metafòricament ens faran viatjar, tant l’espai com en el temps (el camarada Einstein ho explicaria millor) a Irlanda, tant a un pub irlandès, amb les cançons de taverna típiques de l’illa, com als diversos episodis històrics de lluita que al llarg de la història ha protagonitzat el poble treballador irlandès contra l’opressió imperialista britànica.
Tiocfaidh ár lá!

View this post on Instagram

A post shared by Espai Culinari Cafè de Mar (@cafedemar_ec)

Perifèric Poetry presenta Tarha Erena + escenari obert
2023-03-23 21:00 - 23:00
Dijous 23 de març
21 h | Taquilla inversa
Espai Culinari del Cafè de Mar
Al Cafè arribarà una gran onada de poesia i passió, dalt d’ella, surfejant-la, hi trobarem aquesta dona canària, que ens explicarà una història d’amor transoceànic.
‘Toda el agua que nos cabe‘ és el nom del poemari escrit fa anys per Tarha Erena i Cristian Balda, un acte d’amor cap a l’amor, és poesia i passió, un llibre que podríem descriure com una gestació lenta i un part ràpid, un fill de paper autoeditat que ha nascut entre aigües.
Aquest poemari relata cronològicament una història d’amor transoceànica entre dos continents. Dos poetes que es troben, s’enamoren ràpidament i se separen ràpidament. Aquesta és la seva correspondència apassionada durant cinc mesos. Tarha Erena Sarmiento López va néixer l’any 1979 a Las Palmas (Illes Canàries), és referència com a artista, terapeuta, mare i maga.

Perifèric Poetry Mataró és un espectacle de micro obert de poesia. S’hi dóna cabuda a tota mena de manifestació poètica o artística posant èmfasi a la poesia escènica. Aquesta activitat sempre l’obre un o un/a artista convidat/da per l’ocasió i després s’obre l’escenari per a les persones que prèviament s’han inscrit, tot coordinat pel presentador del xou, Danilo Facelli. Per aquesta edició de l’escenari obert de març, el ‘JA FOU’ serà el tema recurrent que les participants hauran d’afrontar quan pugin a l’escenari.

Perifèric Poetry presenta The Julandrons + escenari obert
2023-04-13 21:00 - 23:00
Dijous 13 d’abril
21 h | Taquilla inversa
Espai Culinari del Cafè de Mar
Una gran selecció de rapsodes i performers omplirà l’escenari de polipoesia amb aquesta proposta artística trencadora. Amb la ballarina i performer Sílvia Antolín, els fills putatius de la contracultura Curtis i Krònia i la poeta Mireia Torralba.
A principis del 2020, poc abans que s’aturés el món, naixia amb una sessió a l’Espai Hybris de l’Hospitalet del Llobregat (el Barcelonès) un projecte multidisciplinari amb el nom de ‘The Julandrons‘ de la mà de la ‘performer‘ i famosa ballarina Sílvia Antolín, el poeta, actor, escriptor i flagell de liberals Mag Márquez i els fills putatius de la contracultura dels setanta del segle passat i naturals del punk del 77, Curtis i Krònia; immediatament després del confinament s’hi va afegir una inquieta activista, la poeta integrant del col·lectiu ‘Bio-Lentos‘ Mireia Torralba. Totes plegades conformen aquesta polipoètica companyia ‘underground’ i extravagant.

‘The Julandrons‘ no es prodiguen gaire en directe, així i tot en aquests dos accidentats anys han estat detectats a curioses localitzacions, com l’Espai Hybris o el TPK de l’Hospitalet del Llobregat, El balneari de La Puda d’Esparreguera (el Montserratí), Casa Maurizio de Sant Cebrià de Vallalta (el Maresme) o a la ciutat de Barcelona (el Barcelonès) en llocs com la Torre Llobeta, l’Antic Teatre, l’Ateneu Llibertari a les Festes de Gràcia i el Cementiri de Montjuïc… i ara també al Cafè de Mar de Mataró.
Tenen un film signat per una aclamada realitzadora sota el pseudònim de ‘Peluca Skin‘ on participa com a convidat especial l’escriptor Ricardo Rabella Bahillo: ‘The Julandrons en la Puda‘.

Perifèric Poetry Mataró és un espectacle de micro obert de poesia. S’hi dóna cabuda a tota mena de manifestació poètica o artística posant èmfasi a la poesia escènica. Aquesta activitat sempre l’obre un o un/a artista convidat/da per l’ocasió i després s’obre l’escenari per a les persones que prèviament s’han inscrit, tot coordinat pel presentador del xou, Danilo Facelli. Per aquesta edició de l’escenari obert d’abril, ‘parir sota l’aigua‘ serà el tema recurrent que les participants hauran d’afrontar quan pugin a l’escenari.

Concert de Partidaris
2023-04-21 21:00 - 23:00
Divendres 21 d’abril
21 h | Taquilla inversa
Espai Culinari del Cafè de Mar

Reserveu taula per assistir al concert enviant un missatge (WhatsApp o Telegram) al 622 735 284

Partidaris està celebrant els seus vint anys de carrera musical. Dues dècades de molta paraula i molta cançó.
Partidaris va començar com un projecte de poemes musicats de cantautors, després va evolucionar a un grup que versiona grans cançons de cantautors, des de Jorge Drexler a Ovidi Montllor. Un recorregut per un univers musical propi, creat a partir d’arranjaments mediterranis i contemporanis. Cançons com a eina de transformació, de coneixement, per compartir reflexions i despertar emocions. Repassaran alguns dels temes que els han acompanyat aquests vint anys als escenaris i d’altres versions més recents. Les cançons, que tenen una fusió de diferents estils i èpoques, són sempre interpretades de forma personal i sensible.

Amb un directe sòlid, que veu de l’essència de la música d’autor i la visió contemporània dels seus músics, Partidaris interpreta versions d’autors tan coneguts com Lluís Llach, Pedro Guerra, Leonard Cohen, Pau Riba o Ismael Serrano; cançons de sempre transportades de manera valenta i sense nostàlgia als nostres dies.
Partidaris són Ramon Puigvert a la veu, Xavier Dangla a les guitarres i veus, Oriol Albet a l’acordió i teclats, Manel Sánchez al baix elèctric, Meritxell Soler a la percussió i veus i Miquel Martínez a la bateria.
﻿

Jazz Jam amb Pere Miró
2023-04-27 21:00 - 23:00
Dijous 27 d’abril
21 h | Preu entrada: Anticipada: 7 euros | Taquilla: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de la Jam. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

En Pere Miró està especialitzat en el saxo baríton, és un dels músics més actius de l’escena jazz, blues i jamaicana de Barcelona. Ha gravat més de quaranta discs i actua liderant els seus projectes propis com ‘Scaramanga‘ o com a membre del trio ‘Tro’, de la banda d’en ‘Dani Nel·lo’, de ‘The Gramophone Allstars Big Band’, de ‘Skatalà’, de ‘Martín Burguez Sextet’ i de ‘The Big Jamboree’. Llicenciat en jazz a l’ESMUC, també es dedica a la composició, a escriure arranjaments i a la docència.

Les Jazz Jams al Cafè de Mar compten amb la secció rítmica de l’Associació Jazz Maresme i un/a convidat/da especial a cada sessió que obren la jam a tots els músics que s’hi vulguin unir. Porteu els vostres instruments i moltes ganes de compartir música, us hi esperem.

Presentació dels llibres 'Aliades' i 'Dones valentes'
2023-05-03 19:00 - 21:00
A càrrec de la seva autora, Txell Feixas
Presentarà l’acte la periodista Laura Cera
Dimecres 3 de maig / 19 h
Espai Culinari del Cafè de Mar
Aliades és la història d’un equip de nenes de l’Orient Mitjà que ha donat esperança a tota una generació. Al camp de refugiats de Sabra i Xatila, el Majdi, un pintor palestí, va crear un equip de bàsquet femení per apartar les noies del destí dramàtic d’un matrimoni infantil forçat, maltractaments i crims d’honor.
A Dones valentes dones de Beirut, de Gaza, de Rojava, al Kurdistan iraquià, a Síria, estan fent una revolució persistent i determinada com cap altra: Comença just quan neix una nena, i continua en la seva infantesa, joventut, plenitud i vellesa. És la revolució de les dones. Una lluita sense treva ni final contra el patriarcat secular que domina la política, la cultura i la societat.

Aquesta activitat forma part del Cicle Feminisme/s Dona i revolta social. Una iniciativa de l’Arxiu/Biblioteca de la Unió de Cooperadors de Mataró.
Per què un cicle sobre feminismes? Per la necessitat de transformar. El feminisme esdevé l’eina col·lectiva més avançada per a una transformació radical i significativa de les relacions socials. El feminisme amb les seves transversalitats i interseccions ens permet actuar en totes les disciplines amb les quals construïm el nostre dia a dia social i amb les que ens construïm nosaltres mateixes.
Aquest cicle vol fer valdre els relats en primera persona de dones que han dedicat la vida a les lluites per a la transformació social aquí i a diversos racons del món. També vol enfocar la mirada a com les estructures patriarcals de poder coarten l’exercici de les llibertats individuals i col·lectives, com aquestes mateixes estructures van generant tot un sistema d’opressions que es tradueix en múltiples violències que pateixen les dones i identitats dissidents dia rere dia aquí i arreu.

Concert de New Orleans Horny Gators
2023-05-04 21:00 - 23:00
Dijous 4 de maig
21 h | Preu entrada: Anticipada: 9,50 euros | Taquilla: 12 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió del concert. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

Banda integrada per músics de primer nivell de l’escena jazzística catalana. Fresca i divertida, com la beguda típica de Nova Orleans (Horny Gator) que dona nom a la banda. Ofereix un repertori especialment arranjat per aquesta formació on s’inclouen temes com When You’re smiling, Bourbon Street Parade, Down by the Riverside, When the Saints, Basin Street Blues…
New Orleans Horny Gators són: Ivó Oller (trompeta), Pau Casares (clarinet i saxo), Òscar Font (trombó), Lluís Murillas (guitarra), Pep Rius (contrabaix) i Oriol González (bateria).

Presentació del llibre 'El Sàhara Occidental. El segrest d'un poble'
2023-05-10 10:00 - 21:00
A càrrec del seu autor Tomàs Callau i Bladé
Organitza: Associació Wilaia
Amb la col·laboració de: Unió de Cooperadors de Mataró i Espai Culinari del Cafè de Mar
Dimecres 10 de maig / 19 h
Espai Culinari del Cafè de Mar
El llibre mostra la història d’aquesta antiga colònia de l’estat espanyol durant el període de domini directe fins a la seva venda a l’estat marroquí per la dictadura feixista de Franco-Juan Carlos I (1975) i per l’actual president del règim espanyol Pedro Sánchez (2022). Un recorregut per la geoestratègia internacional al nord-oest d’Àfrica amb les conseqüències del segrest del poble sahrauí.
L’Associació Wilaia gestiona el projecte ‘Vacances en pau’ al Baix Maresme, seguint una llarga tradició de solidaritat i suport al poble sahrauí de la nostra comarca.

Ana Rossi i Ramiro Pinhieiro en concert
2023-05-11 21:00 - 23:00
Dijous 11 de maig
21 h | Taquilla inversa
Espai Culinari del Cafè de Mar

Reserveu taula per assistir al concert enviant un missatge (WhatsApp o Telegram) al 622 735 284

﻿
Música brasilera d’ahir i d’avui, una agradable combinació de cançons de Caetano Veloso, Chico Buarque o Dorival Caymmi amb temes propis. A la veu, Ana Rossi i a la guitarra i veu, Ramiro Pinhieiro.

Presentació del llibre 'Escrito para no morir. La memoria como camino: Vida de una guerrillera colombiana'
2023-05-17 19:00 - 21:00
A càrrec de la seva autora, María Eugenia Vásquez Perdomo*
*(Es visualitzarà una entrevista realitzada a l’autora en motiu de la republicació del llibre).
Presentaran l’acte membres d’Azadî Jin-La Màquia i del col·lectiu Maloka, en solidaritat amb Colòmbia
Dimecres 17 de maig / 19 h
Espai Culinari del Cafè de Mar
Aquest llibre té la clara voluntat de teixir memòria com a camí de vida i resistència. És una autobiografia escrita per una ex-guerrillera colombiana després de divuit anys a les files del M19, que necessitava trobar sentit a la seva vida sense el context comunitari que li donava el grup insurgent.
La Màquia
La Màquia vol recuperar les herstòries de resistències i lluites, les herstòries de dones, de dissidents de gènere i sexuals que van triar darsi alla macchia, que van decidir que la seva vida fos una lluita.
Aquesta activitat forma part del Cicle Feminisme/s Dona i revolta social. Una iniciativa de l’Arxiu/Biblioteca de la Unió de Cooperadors de Mataró.

Per què un cicle sobre feminismes? Per la necessitat de transformar. El feminisme esdevé l’eina col·lectiva més avançada per a una transformació radical i significativa de les relacions socials. El feminisme amb les seves transversalitats i interseccions ens permet actuar en totes les disciplines amb les quals construïm el nostre dia a dia social i amb les que ens construïm nosaltres mateixes.
Aquest cicle vol fer valdre els relats en primera persona de dones que han dedicat la vida a les lluites per a la transformació social aquí i a diversos racons del món. També vol enfocar la mirada a com les estructures patriarcals de poder coarten l’exercici de les llibertats individuals i col·lectives, com aquestes mateixes estructures van generant tot un sistema d’opressions que es tradueix en múltiples violències que pateixen les dones i identitats dissidents dia rere dia aquí i arreu.

Perifèric Poetry presenta Pía Sommer + escenari obert
2023-05-18 21:00 - 23:00
Dijous 18 de maig
21 h | Taquilla inversa
Espai Culinari del Cafè de Mar
Arribaran al Cafè amb la seva proposta Barambambam!, accions i viatges entre poemes, músiques, improvisacions i lletres pròpies, amb influències llatinoamericanes, gestos flamencs i esperit rocker. Amb aquella embriaguesa que produeix la paraula quan esdevé cançó.

Perifèric Poetry Mataró és un espectacle de micro obert de poesia. S’hi dóna cabuda a tota mena de manifestació poètica o artística posant èmfasi a la poesia escènica. Aquesta activitat sempre l’obre un o un/a artista convidat/da per l’ocasió i després s’obre l’escenari per a les persones que prèviament s’han inscrit, tot coordinat pel presentador del xou, Danilo Facelli. Per aquesta edició de l’escenari obert de maig, ‘Alien, el 8è passatger’ serà el tema recurrent que les participants hauran d’afrontar quan pugin a l’escenari.

Presentació del llibre 'Cartes des de l'exili. Josep Vicente i Anadón, atrapat entre dues guerres'
2023-05-24 19:00 - 21:00
A càrrec de les seves autores, Margarida Colomer, Nuri Bonamusa i David Farell
Dimecres 24 de maig / 19 h
Espai Culinari del Cafè de Mar
Josep Vicente i Anadón, va néixer a Mataró el 12 novembre de 1921 i va morir a París (França) l’agost del 1945. Va ser cridat a files l’agost de 1938 amb setze anys. En el llibre es recullen les trenta-dues cartes des de l’exili escrites a la família. Com la majoria d’exiliats després de la Guerra Civil, va haver d’afrontar les penúries de l’exili republicà en una França en plena guerra mundial contra el feixisme.
S’incorporarà a una de les Companyies de Treballadors Estrangers, d’on va ser deportat, a uns camps de treballadors forçats dirigits per l’organització alemanya Todt, a les illes anglonormandes del Canal de la Mànega, d’Alderney (Adolf), posteriorment serà traslladat a Guernsey (Gustau).
El més extraordinari d’aquestes correspondències és com deixen entreveure el que no expliquen. Es descobreixen unes emocions sense paraules, i un desig callat que es va filtrant per estalviar patiments a la família. Josep Vicente va tenir una vida curta, molt intensa i dolorosa…

Jazz Jam amb Marian Barahona
2023-05-25 21:00 - 23:00
Dijous 25 de maig
21 h | Preu entrada: Anticipada: 7 euros | Taquilla: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de la Jam. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

La convidada per aquesta darrera Jazz Jam de la temporada és la canant Marian Barahona, nascuda a Esplugues de Llobregat (el Baix Llobregat). Ja de ben petita cantava i cantava a tota hora. Tan fort era el seu amor per la música que no va poder separar-se’n, i així ja fa vint anys que corre pels escenaris, durant els quals ha tocat amb centenars de grups, ha fet milers de concerts, participat en musicals, en enregistraments i ha liderat i coliderat projectes, especialment vinculats al jazz, blues, funk, gòspel, soul, pop…
Si parlem de jazz destaca la seva col·laboració habitual amb una de les bandes pioneres del Jazz del país: La Vella Dixieland. Ha col·laborat amb diverses Big bands: Big band Jazz Maresme (participant també en el seu primer disc), Big band Begues, Barcelona Jazz Orchestra, Big band Jazz Granollers o Cotton Club Big band. També ha format part del grup Groovaloo, encapçalat pel saxofonista Benoit Ponsoit o del trio de Marc Ferrer amb el trompetista Paul Evans.

Les Jazz Jams al Cafè de Mar compten amb la secció rítmica de l’Associació Jazz Maresme i un/a convidat/da especial a cada sessió que obren la jam a tots els músics que s’hi vulguin unir. Porteu els vostres instruments i moltes ganes de compartir música, us hi esperem.

Puppet pro improvisació amb titelles
2023-06-01 21:00 - 23:00
Dijous 1 de juny / 21 h
Taquilla inversa
Espai Culinari del Cafè de Mar
*Públic adult
La improvisació ha arribat al món dels titelles, per què, us preguntareu? Era necessari? Doncs sí! Torna al Cafè de Mar l’espectacle interactiu i dinàmic, on viureu les situacions més absurdes, divertides i grolleres a càrrec de la Companyia República Tòxica.
Tot això i molt més en aquest espectacle, per a gent adulta, de la mà (o millor dit, de les mans) de Miquel Nevado i Lídia Clua.

Concert de Punyent
2023-06-02 21:00 - 23:00
Dijvendres 2 de juny / 21 h
Taquilla inversa
Espai Culinari del Cafè de Mar

Reserveu taula per assistir al concert enviant un missatge (WhatsApp o Telegram) al 622 735 284

Quartet de rock alternatiu de Barcelona i Mataró, amb un directe molt enèrgic, fresc i transparent. Després de publicar el seu primer disc ‘Against Stupidity’ el 2021, aquest 2023 tornen amb el seu segon treball ‘Prove Me Wrong‘. Una mica més romàntic però amb fins i tot més energia que abans.

Presentació del llibre 'Aproximació al paper de les dones dins els Grups Autònoms de la Transacció'
2023-06-14 19:00 - 21:00
A càrrec de la seva autora, Irene Cardona i Curcó
Dimecres 14 de juny / 19 h
Espai Culinari del Cafè de Mar
Aquest treball és una primera aproximació a l’estudi de l’experiència de les dones que participaren en la lluita dels Grups Autònoms llibertaris durant l’època de la ‘transacció democràtica‘ a l’estat espanyol. Partint de la perspectiva de l’epistemologia feminista, s’enfoca la recerca des de la recollida dels testimonis de dones que no han tingut un lloc des del qual difondre el seu discurs o la reflexió de les seves vivències; implica una voluntat de reconeixement de les violències que els hi ha tocat patir, però sobretot de la seva lluita, de les resistències que intentaren i de la seva contribució a la història.
Aquesta activitat forma part del Cicle Feminisme/s Dona i revolta social. Una iniciativa de l’Arxiu/Biblioteca de la Unió de Cooperadors de Mataró.
Per què un cicle sobre feminismes? Per la necessitat de transformar. El feminisme esdevé l’eina col·lectiva més avançada per a una transformació radical i significativa de les relacions socials. El feminisme amb les seves transversalitats i interseccions ens permet actuar en totes les disciplines amb les quals construïm el nostre dia a dia social i amb les que ens construïm nosaltres mateixes.
Aquest cicle vol fer valdre els relats en primera persona de dones que han dedicat la vida a les lluites per a la transformació social aquí i a diversos racons del món. També vol enfocar la mirada a com les estructures patriarcals de poder coarten l’exercici de les llibertats individuals i col·lectives, com aquestes mateixes estructures van generant tot un sistema d’opressions que es tradueix en múltiples violències que pateixen les dones i identitats dissidents dia rere dia aquí i arreu.

Concert de Preachers
2023-06-16 21:00 - 23:00
Divendres 16 de juny / 21 h
Taquilla inversa
Espai Culinari del Cafè de Mar
Especialistes en ‘medleys‘ i ‘mashups‘, en portar les versions un pas més enllà, reinventar-les i oferir-les en un format original i sorprenent, amb l’objectiu de no deixar a ningú assegut a la cadira!
El grup està format per quatre músics amb una dilatada experiència a sales i escenaris, però sobretot, per quatre amics amb moltes ganes de passar-s’ho bé i contagiar al públic: Joan Pastor, la supèrbia, sobrat de mena en l’art de passar-s’ho bé. Xavi Iglesias, la luxúria, plaer lasciu, tot es desfà quan toca la guitarra. Sergi Rodri, l’avarícia, totes les vol per a ell, blanques i negres, les vol tocar totes, totes les tecles del piano. Jordi Riera, la ira, fúria desencadenada que rebenta de ritmes ballables la bateria.

Concert de Las Pacas
2023-06-17 21:00 - 23:00
Dissabte 17 de juny / 21 h
Taquilla inversa
Espai Culinari del Cafè de Mar
Las Pacas és una banda de ‘Copla’ i rock, una fusió quirúrgica d’energia gamberra i ànima folklòrica. Essència ‘Canyí’, punk, rock, carretera i manta.

View this post on Instagram

A post shared by ✴️LAS PACAS✴️ (@las__pacas)

Rich Greenblatt Mediterranean Reunion
2023-06-29 21:00 - 23:00
Dijous 29 de juny
21 h | Preu entrada: Anticipada: 9,50 euros | Taquilla: 12 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió del concert. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

Per acabar la temporada Jazz Maresme al Cafè de Mar, ho fem amb un músic excepcional, Rich Greenblatt, vibrafonista i professor titular de la prestigiosa Universitat de Boston (Estats Units), la Berklee College of Music i també director musical del Berklee Cirque du Soleil Ensemble.
Rich Greenblatt és un músic amb “velocitat enlluernadora i un toc realment màgic”, escriu John Blenn a la revista Good Times. Rich ha tocat en festivals de jazz i blues als Estats Units i Europa i ha gravat amb The Be-Bop Guitars, The Jazz Composers Alliance, Hide Tokunaga, The Barcelona Symphony Orchestra, The Paramount Brass Quintet i el grup de rhythm-and-blues, Inspector Tuppence…

Al llarg dels anys ha tocat amb artistes tan grans com Kurt Elling, Billy Mitchell, Kevin Hayes, Valery Ponamarev, Bill Charlap, Yoron Israel, Dennis Irwin, Winard Harper, Joe Hunt, Teddy Charles i Oscar Castro-Neves.
Per aquest concert al Cafè de Mar, la formació serà: Rich Greenblatt al vibráfon, Ivó Oller a la trompeta, Nil Villà al saxo tenor, Lluís Murillas a la guitarra, Queralt Camps al contrabaix i Joan Casares a la bateria.
﻿

Presentació del llibre 'Els vincles audaços'
2023-07-12 19:00 - 21:00
A càrrec del seu autor, Ivan Miró.
Presentarà l’acte, la historiadora Margarida Colomer.
Dimecres 12 de juliol / 19 h
Espai Culinari del Cafè de Mar
Novel·la on la realitat sociopolítica més recent dialoga amb el convuls període de l’obrerisme i el pistolerisme d’entre 1917 i 1923 a Barcelona. S’hi recorren uns lligams –en l’amistat, en l’amor, en el treball, en la lluita– que sovint «són intangibles, abstractes, immaterials, però els seus fonaments són corporals, concrets, s’han de poder palpar».
Per una banda, entre unes amistats que entrecreuen vida i militància en una ciutat enfangada per la precarietat, el racisme o l’especulació, però també dignificada pel ’15M’, el 8 de març o l’1 d’octubre. Per l’altra, i amb la memòria com a baula, emergeix la trajectòria d’en Francesc Comas i Pagès, en Paronas, el jove vidrier anarcosindicalista de Sants, deixeble de Peiró i de Seguí, que protagonitzà amb altres milers d’anònims «els anys del somni revolucionari dels humils», en una ciutat esqueixada per la lluita de classes, les epidèmies o la carestia. «Tan deslligats estaven, però, uns temps dels altres?».
El llibre és publicat per Manifest Llibres, editorial radical en català que vol reunir la tradició amb les noves aportacions del pensament crític, des del convenciment que necessitarem tota la intel·ligència per construir l’horitzó que volem.

Audició 3et escola de música moderna
2023-07-20 17:00 - 20:00
Dijous 20 de juliol / tarda-vespre
Espai Culinari del Cafè de Mar
Concert dels diferents combos de 3et escola de música moderna, com a cloenda de curs del centre formatiu musical mataroní.

Perifèric Poetry presenta Pablowski + escenari obert
2023-09-14 21:00 - 23:00
Dijous 14 de setembre
21 h | Taquilla inversa
Espai Culinari del Cafè de Mar
Iniciem temporada amb la visita d’aquest poeta de Petrer, el millor Slammer en l’europeu de Poetry Slam 2022. Ens portarà el recital ‘Esto NO son poemas sociales‘.
Nascut l’any 1986 a Petrer (el Vinalopó Mitjà), Pablowski és un artista interdisciplinari, participant, tant individualment com col·lectivament, en dotzenes d’exposicions artístiques. Autor de poemaris: ‘Poemas de un bohemio‘ (autoeditat), ‘El dulce sabor del pesimismo y una golondrina entre reptiles‘ (Col·lecció Mosaic), ‘Versos escritos en un colchón bomba‘ (Col·lecció Mosaic) i ‘La Hegemonía de las golondrinas‘ (autoeditat). Treballa com a professor d’art, dibuix artístic i poesia, així com a tallerista en institucions del país, relacionades amb la docència i la salut mental.
El seu palmarès és extens, destacant que va ser el campió de l’European Poetry Slam Championship 2022 International performance poetry show, campió de Poetry Slam Espanya 2022 i campió del Poetry Slam Alacant i subcampió del Llobregat Slam Poetry els anys 2021 i 2022.
Més informació: La poesia en valencià de Pablowsky ompli els escenaris de tot el món

Baix for Laughs Maresme Tropical / setembre 2023
2023-09-29 21:00 - 23:00
Divendres 29 de setembre
21 h (obrim portes a les 20 h) Preu entrada: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de l’espectacle. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

Baix for Laughs Maresme Tropical
setembre 2023
Raventós + Àlex Vila + Hannah Becker
Mc’s: Marc Martínez i Pau Sànchez
Comèdia en directe
Primera edició de l’espectacle de comèdia Baix for Laughs Mareseme Tropical al Cafè de Mar de Mataró. Un divendres al mes podreu veure actuar als millors còmics de l’escena alternativa del país mentre gaudiu dels sopars de l’Espai Culinari Cafè de Mar (mastegueu bé abans de riure si us plau, no volem accidents).

Perifèric Poetry presenta Blanca Llum Vidal + escenari obert
2023-10-05 21:00 - 23:00
Per motius aliens al Cafè de Mar, el Perifèric Poetry amb Blanca Llum Vidal queda suspès. La poesia tornarà al Cafè, el 9 de novembre amb Sergio Artero.

Dijous 5 d’octubre
21 h | Taquilla inversa
Espai Culinari del Cafè de Mar
Blanca Llum Vidal barrejarà textos que encara van per lliure amb poemes d’Aquest amor que no és u, d’Amor a la brega, d’Homes i ocells, de la Punyetera flor i de La princesa sou Vós. Una barreja exagerada i senzilla feta de cossos i coses ajuntats com la sequera i la ràbia, com el robatori i la denúncia, com la poesia i el tremolor de la terra.
Blanca Llum Vidal (1986) va néixer a Barcelona. Ha estudiat Treball Social, Filologia Catalana i un Màster de Pensament Contemporani. Treballa a la Zona Franca en un pis tutelat per a persones amb diversitat funcional. Ha traduït, amb Arnau Pons, El dolor, de Marguerite Duras i, de la mateixa autora, Écrire en solitari. Ha editat la poesia d’Àngel Guimerà, les cartes d’exili de Mercè Rodoreda a Anna Murià i els contes de Víctor Català. Ha tingut cura d’una antologia de l’assaig feminista de Maria Aurèlia Capmany.

Ha recitat arreu dels Països Catalans i de l’Estat, a Ucraïna i a Santiago de Xile. La seva obra ha format part de llibres col·lectius com ara Pedra foguera, Decir mi nombre (muestra de poetes contemporáneas desde el entorno digital) o Women Writers in Catalan. Ha publicat La cabra que hi havia, Nosaltres i tu, Homes i ocells, Visca!, Punyetera flor, Maripasoula (crònica d’un viatge a la Guaiana francesa), Aquest amor que no és u / Este amor que no es uno (amb traducció de Berta García Faet), Amor a la brega, La princesa sou Vós / La princesa sois Vos (amb traducció d’Unai Velasco) i Llegir petit i escriure sobre literatura i amor. Escriu regularment al digital Catorze i al Quadern d’El País. Darrerament, puja a l’escenari amb Maria Callís per representar La Infanticida de Víctor Català i amb la clàssica i el postrock de Los Sara Fontán.

Perifèric Poetry Mataró és un espectacle de micro obert de poesia. S’hi dona cabuda a tota mena de manifestació poètica o artística posant èmfasi a la poesia escènica. Aquesta activitat sempre l’obre un o un/a artista convidat/da per l’ocasió i després s’obre l’escenari per a les persones que prèviament s’han inscrit, tot coordinat pel presentador del xou, Danilo Facelli.

Xup-xup Sound | Concert de Marina Canet i Aaron
2023-10-12 21:00 - 23:00
Dijous 12 d’octubre
21 h | Taquilla inversa
Espai Culinari del Cafè de Mar
Marina Canet
Tot i ser una solista, acostuma a acompanyar-se amb el piano i alguna vegada la guitarra. Canta temes propis i també fa versions i covers en català, anglès i castellà. Té dos temes publicats a totes les plataformes digitals i molts d’altres escrits. El primer que va treure es diu “Creure En Mi” i el segon “Ahir que estàvem junts“.

Aaron
Cantautor veneçolà que viu a Mataró des de molt jove. Des de fa alguns anys s’ha dedicat a escriure i desenvolupar el seu projecte musical, i ara mateix volen portar la proposta musical d’Aaron a la música en viu. Aaron i la seva banda ha tocat en llocs com la sala Barts de Barcelona, campaments d’estiu a València i en alguns llocs a Madrid, però volen enfocar-se a la ciutat de Mataró per a centrar-se en la proposta musical d’Aaron.

Xup-xup Sound és un cicle que neix de la unió de la Casa de la Música de Mataró amb l’Espai Culinari del Cafè de Mar. Té com a objectiu posar en relleu el talent emergent de la música maresmenca i facilitar l’accés a nous espais per poder tocar als grups emergents i amateurs de la comarca. Aquests concerts es realitzaran un dijous al mes i comptarà amb dos artistes o grups cada nit. Tots els estils són benvinguts, des de la música indie fins al pop, rock, hip-hop i molts altres.

Jazz Jam amb Joan Mar Sauqué
2023-10-26 21:00 - 23:00
Dijous 26 d’octubre
21 h | Preu entrada: Anticipada: 7 euros | Taquilla: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de la Jam. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

Joan Mar Sauqué, nascut l’any 1996 a Garrigoles (el Baix Empordà), és un dels trompetistes de jazz més actius de l’escena nacional. Ha publicat quatre àlbums propis i ha participat en l’enregistrament de més de 50 discs de jazz. En paral·lel a la seva activitat interpretativa, Sauqué també es dedica a la recerca històrica, concretament del jazz de la dècada de 1950, tema sobre el qual ja ha publicat dos treballs. És professor de trompeta a l’ESMUC i al Taller de Músics.

Les Jazz Jams al Cafè de Mar compten amb la secció rítmica de l’Associació Jazz Maresme i un/a convidat/da especial a cada sessió que obren la jam a tots els músics que s’hi vulguin unir. Porteu els vostres instruments i moltes ganes de compartir música, us hi esperem. Aquestes Jazz Jam són organitzades per l’Associació Jazz Maresme, la Casa de la Música de Mataró, la Unió de Cooperados de Mataró i l’Espai Culinari del Cafè de Mar.

Baix for Laughs Maresme Tropical / octubre 2023
2023-10-27 21:00 - 23:00
Divendres 27 d’octubre
21 h (obrim portes a les 20 h) Preu entrada: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de l’espectacle. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

Baix for Laughs Maresme Tropical
octubre 2023
Sergi Mo · Norbert Palazón · Nessa Molina · Dani Morlà
Mc’s: Marc Martínez i Pau Sànchez
Comèdia en directe
Ja està aquí la segona nit de monòlegs al Cafè de Mar! Després de l’èxit de la primera edició, l’espectacle de comèdia Baix for Laughs Maresme Tropical torna el divendres 27 d’octubre a l’Espai Culinari del Cafè de Mar de Mataró.
Una nit on podreu riure amb els millors còmics alternatius del panorama i gaudir dels sopars de l’Espai Culinari Cafè de Mar. I atenció; ho podreu fer gratis si participeu en aquest sorteig d’una entrada doble!
Per participar només heu de comentar la publicació a Instagram, etiquetant a amics i amigues amb qui us agradaria venir (com més comentaris, més probabilitats de guanyar) o compartir la publicació als vostres ‘stories’. Teniu temps fins aquest divendres 20 d’octubre a les 12 de la nit.
Us esperem el divendres 27 d’octubre. Obrim portes a les 20 h i l’espectacle comença les 21 h. Si voleu venir en grup, un cop comprades les entrades podeu reservar taula via Whatsapp o Telegram (622 735 284).

Xup-xup Sound | Concert de Mireia Vilaseca i Josep Siam
2023-11-02 21:00 - 23:00
Dijous 2 de novembre
21 h | Taquilla inversa
Espai Culinari del Cafè de Mar
Mireia Vilaseca
Nascuda l’any 2000 a Alella, és un una cantautora catalana, vocalista del grup ‘Kirias‘ i amb formació en Jazz i Música Moderna al Taller de Músics com a pianista i guitarrista. Fa un any va publicar el seu primer disc, ‘Des de Dins‘ i el març passat va llançar un nou senzill amb el títol d”Impotència‘, on tracta les problemàtiques que les dones suporten diàriament, una crida a la lluita contra la violència i l’opressió masclista.
﻿
Josep Siam
Cantautor i guitarrista d’estil indie-folk mediterrani. El seu EP de debut, ‘Inflexions‘ publicat l’any 2021, presenta un lirisme emocionalment ric, acompanyat de solos i ‘loops’ de guitarra clàssica i de paisatges electrònics. El senzill ‘Freedom Is‘ de l’any 2022, en col·laboració amb el productor musical Fran Vives, és una peça de ‘Spoken Word‘ que barreja sintetitzadors contundents amb la guitarra orgànica i natural, característica dels seus treballs. La lletra, que al mateix temps conforta i confronta l’oient, és el seu manifest personal sobre la noció de llibertat.
﻿
Xup-xup Sound és un cicle que neix de la unió de la Casa de la Música de Mataró amb l’Espai Culinari del Cafè de Mar. Té com a objectiu posar en relleu el talent emergent de la música maresmenca i facilitar l’accés a nous espais per poder tocar als grups emergents i amateurs de la comarca. Aquests concerts es realitzaran un dijous al mes i comptarà amb dos artistes o grups cada nit. Tots els estils són benvinguts, des de la música indie fins al pop, rock, hip-hop i molts altres.

Perifèric Poetry presenta Sergio Artero + escenari obert
2023-11-09 21:00 - 23:00
Dijous 9 de novembre
21 h | Taquilla inversa
Espai Culinari del Cafè de Mar
Amb el títol de ‘Juglaría de antaño y hogaño‘, en Sergio Artero ens portarà un recital amb poemes propis i aliens per a reflexionar sobre les característiques de la joglaria de totes les èpoques, des dels Accadis a l’Arxipreste, des del Romancer a l’Spoken Word. Versos jocosos, dialogants i celebradors del presencial.
Sergio Artero va néixer a Madrid (Castella) l’any 1980, és poeta, actor i director teatral de la Companyia ‘Saltatium Teatro‘, i en altres companyies de titelles com ‘La Pícara Locuela‘, ‘Teatro Mutis‘ o ‘Ayayay Teatro‘. Durant sis anys va coordinar ‘El Festival del Muñeco / Cine de Pigmalión‘.
Escriu principalment poesia i teatre, les seves publicacions han sigut guardonades amb diversos premis, com a gestor cultural en l’àmbit poètic, cal destacar la fundació del col·lectiu de poesia escènica ‘Méquina Dalicada‘, així com ha participat en l’organització de diferents esdeveniments poètics.

Perifèric Poetry Mataró és un espectacle de micro obert de poesia. S’hi dona cabuda a tota mena de manifestació poètica o artística posant èmfasi a la poesia escènica. Aquesta activitat sempre l’obre un o un/a artista convidat/da per l’ocasió i després s’obre l’escenari per a les persones que prèviament s’han inscrit, tot coordinat pel presentador del xou, Danilo Facelli.

Baix for Laughs Maresme Tropical / novembre 2023
2023-11-24 21:00 - 23:00
Divendres 24 de novembre
21 h (obrim portes a les 20 h) Preu entrada: 8 euros
Espai Culinari del Cafè de Mar

Clica aquí per a comprar l’entrada
ATENCIÓ: Cada reserva serà una taula. Recomanem fer les reserves per grup per poder així organitzar millor les taules i que tothom tingui una bona visió de l’espectacle. Si necessiteu atenció, modificació o ampliació d’una taula contacteu al 622 735 284 mitjançant el servei de WhatsApp o Telegram.

Baix for Laughs Maresme Tropical
novembre 2023
Andrea Farina · Ana López · Edu Alfonso · Pau Roigé
Mc’s: Pau Sànchez i Àlex Vila
Comèdia en directe
Ja torna a ser aquí el Baix for Laughs Maresme Tropical La millor comèdia i el millor menjar de proximitat us esperen el divendres 24 de novembre al Cafè.
Ja podeu comprar les entrades a l’enllaç que teniu a dalt d’aquestes línies. I atenció! Perquè les primeres quatre persones que comprin dues o més entrades seran obsequiades amb un tast de les meravelloses braves de moniato amb pesto d’anous.
Obrim portes a les 20 h i l’espectacle comença les 21 h. Si voleu venir en grup, un cop comprades les entrades podeu reservar taula via Whatsapp o Telegram (622 735 284).
